經數 : 一五六六

經名 : 般若燈論釋卷第十四

頁數 : 一二一

上       欄

如觀人品說入無自體已令開解. 離此諸入

無別見者得成. 如是以諸入境界爲如來者.

養皆不成. 又如1然可然品已明一異俱遮薪

之與火皆無自體. 如是若以智爲如來. 及以

三十二相八十種好. 慈悲喜捨. 十力無畏. 三

十七道品. 六波羅蜜. 諸功德聚爲如來. 乃

至法性法界法住實際眞如涅槃. 如是等法

與如來身. 爲一爲異. 非一非異. 此等無自體

故. 如來亦無自體. 又如觀緣品說無起中已

遮起故. 亦遮如來起無自體. 又如觀去來品

已遮去來無自體故. 如來亦無自體. 以是故

外人立義皆無自體. 亦違先出因義故. 如向

偈說. 如來無體故. 世間亦無體. 是故品初

說外人立義等過而令信解. 自說法身有成

立義. 亦令信解. 以是義故. 我義得成. 如楞伽

經中說. 佛告大慧菩薩. 如來身者. 非常非無

常. 非因非果. 非有爲非無爲. 非覺非界. 非相

非無相. 非是陰非離陰. 非言說非所說物. 非

一非異. 悉無和合乃至無所得無所緣. 出過

一切戱論者. 名爲如來. 又如如來三密經說.

佛告寂慧菩薩. 如來身者. 等虛空身. 無等

身. 勝一切世間最勝身遍一切衆生如身. 無

譬喩身. 無相似身淸淨無垢身. 無染汚身. 自

性淸淨身. 自性無生身. 自性無起身. 不與心

意識等和合身. 如幻如焰如水中月自體身.

空無相無願所觀察身. 遍滿十方身. 於一切

衆生平等身. 無邊無盡身. 無動無分別身. 於

住不住得無壞身. 無色體身. 無受想行識身.

非地界非水界非火界非風界等所合成身.

中        欄

如是身者. 非實非生. 亦非大等所成. 非實非

實法. 一切世間所不能知. 不從眼生. 不依

耳聞. 不爲鼻識所知. 非舌所成. 亦不與身相

應. 又如舍利弗陀羅尼經所說. *唯修一心念

佛. 不以色見如來. 不以無色見如來. 不以相

不以好. 不以戒慧解脫解脫知見. 不以生.

不以家. 不以姓. 不以眷屬. 乃至非自作非他

作. 若能如是名爲念佛. 又如佛地經中偈言.

無起等法是如來. 一切法與如來同. 雖凡夫

智妄取相. 而常行於無法中. 無漏根力衆德

鏡於. 中顯現如來像. 而實無有眞如體. 亦未

曾有如來身. 世間所見如鏡像. 從本無於往

來相. 又如楞伽經偈言. 佛以陰緣起無處有

人見. 若言無人見云何可觀察

釋觀如來品竟

般若燈論*釋卷第十三

2般若燈論3釋卷第十四

4偈本龍樹菩薩   釋論分別明菩薩

5大唐中印度三藏波羅頗蜜多羅譯

6觀顚倒品第二十三

釋曰. 今此品者. 亦爲遮空所對治. 令解顚倒

無自性故說

自部人言. 有分別故. 起諸煩惱. 如是煩惱從

顚倒起. 以顚倒故則有貪等. 彼若無者. 義不

相應. 故論偈言

分別起煩惱     說有貪瞋等

下         欄

善不善顚倒   從此緣而起

釋曰. 諸論中說貪瞋等. 隨次第起善不善者.

謂愛非愛從此緣起. 非不從緣. 應知不正思

惟分別. 能爲起煩惱緣. 此中立驗. 第一義中

諸陰等有自體. 是第一義中陰等從因緣起

故. 譬如貪等. 若無自體不從緣起. 譬如虛空

華. 論者言. 是義不然. 如論偈說

愛非愛顚倒    皆從此緣起

我無自體故    煩惱亦非實

釋曰. 非實者謂貪等煩惱非第一義中起. 以

是故汝闕譬喩. 是立義有過. 汝若言我以世

諦爲喩非第一義者. 無有所成立法. 若於世

諦中有成立者. 反成我義. 如論偈說

我若有若無    是二皆不成

因我有煩惱    我無彼不起

釋曰. 此謂我者非世諦得成. 亦非第一義中

得成. 以是故. 若離於我則煩惱不有. 所以

者何能依無體故. 所依亦無體. 爲開此義故

如偈說. 因我有煩惱者. 煩惱是我法. 亦是

所受用故. 然我自體不成. 如觀我品中觀煩

惱無能依處故. 其驗如是. 第一義中貪等皆

無. 我依止無體故. 譬如石女不生子. 何得說

言子色白黑耶. 自部人言. 雖無有我但心與

煩惱和合故有煩惱起. 而煩惱是心上法. 汝

立無我義者. 其因不成. 論者言. 汝語非也. 其

過如論偈說

誰有彼煩惱    有義則不成

若離衆生者    煩惱則無屬

釋曰. 此謂煩惱是衆生者. 於一切處推心衆

經數 : 一五六六

經名 : 般若燈論釋卷第十四

頁數 : 一二二

上          欄

生不可得. 若離衆生煩惱無屬心起者. 先已

遮故. 亦除識自體故. 亦遮有實故. 汝心義不

成. 非我因義不成. 自部人言. 彼受無煩惱義

者. 則以無爲體無體之體成故. 諸體更互無

體相. 論者言汝今欲得諸體若甁若絹及餘

物等有者. 爲是體. 爲是無體. 而言能起有覺

因耶. 欲令甁是無體者. 則不應說此甁與靑

黃黑色等和合. 亦不應說靑黃等色示人. 若

有無甁絹處不可說. 靑黃等色亦不可指示

於人. 無依止處故. 是諸煩惱畢竟無主無體

義者. 如石女兒無靑黃相可說故. 是故以無

爲體義不成. 今當次答自部人等. 如論偈說

身起煩惱見   緣於我我所

煩惱與染心   五心不可得

釋曰. 名色聚集因名爲身. 緣於自體起染汚

見. 是名身見. 貪等三種與此義同. 如觀如來

品中偈說. 非陰不離陰. 陰中無如來. 如來中

無陰. 非如來有陰. 諸煩惱亦如. 五種中無煩

惱者. 能起苦故名爲煩惱. 染者非煩惱. 今爲

遮不異義故. 若染者卽煩惱. 能燒所燒同得

一過. 亦不異煩惱有染者. 此義已如先遮. 復

次若異煩惱得有染者. 則離煩惱獨有染者

過. 是故異體不成. 染者中亦無煩惱. 煩惱中

亦無染者. 亦非染者有煩惱. 如是五種心煩

惱無體. 以煩惱無體故. 則無能成立法. 是汝

譬喩有過. 如論偈說

愛非愛顚倒    本無有自體

以何等爲緣    而能起煩惱

釋曰. 如我法中愛非愛顚倒本來無體. 以是

中       欄

故. 第一義中煩惱非是從緣起法. 無能成立

法故. 是汝立義之過. 復次有自部人言. 色等

六物能起顚倒. 云何無耶. 彼謂無者. 其義不

爾. 故論偈言

色聲香味觸    及法爲六種

愛非愛爲緣    於物起分別

釋曰. 此謂緣六種物能起諸煩惱. 此中說驗.

第一義中有愛非愛顚倒爲緣能起貪瞋癡

等. 第一義中物有體故. 若言無者. 非六物體.

譬如生盲者眼識. 又貪瞋等能起顚倒分別.

如我所說. 因有力故. 有諸顚倒. 以是因緣譬

喩無過. 論者言. 汝語非也. 皆是虛妄. 如論偈

說

色聲香味觸    及法體六種

如乾□婆城    如焰亦如夢

釋曰. 如是等自體皆無自體. 勢分亦無. 乃至

世諦誹謗之過亦無. 無何過耶. 以無此物故.

云何如乾□婆城. 以時處等衆人共見故. 是

名如乾□婆城. 云何如焰. 譬如愚者. 見熱時

焰. 謂言是水. 逐之不已. 從自疲勞. 竟無所

得. 如是一切諸法自體皆空. 著法凡夫亦復

如是. 故言如焰. 云何如夢. 有時有所思念因

果體及一切法無自體故. 是名如夢. 若色中

有者. 如論偈說

若愛若非愛    何處當可得

猶如幻化人    亦如鏡中像

釋曰. 第一義中愛非愛皆不可得. 何以故. 第

一義中色像等自體空故. 云何如幻化人. 於

不實境界顯現相似故. 云何如像. 不待人1工

下        欄

而能起現. 與形相似故. 以是因緣. 汝上出因

立義等不成. 何以故. 第一義中物體不成故.

亦違汝義. 如論偈說

若不因彼愛    則無有不愛

因愛有不愛    是故無有愛

無不愛待愛    無愛待不愛

若以愛爲緣    施設有不愛

釋曰. 愛無自體. 其義如是. 以是故. 不應有不

愛. 不愛無體故. 愛不待不愛而言有愛者. 是

亦不然. 如論偈說

無有可愛者   何處當起貪

不愛若無體   何處當起瞋

釋曰. 彼二無體故癡亦無體. 是故如所說過.

今還在汝. 修多羅人言. 第一義中有如是愛

非愛顚倒. 如佛經所說. 若經中說者. 當知是

有譬如說無我定是無我. 今經中現有此語.

所謂無常計常. 無我計我. 無樂計樂. 不淨計

淨. 是名顚倒. 以是義故. 第一義中有如是愛

非愛顚倒. 論者言於世諦中有愛非愛顚倒.

非第一義中有. 是故我說無過. 如論偈說

於第一義中    畢竟無顚倒

如來終不說    是我無我等

釋曰. 第一義中亦不說我無我故. 汝譬喩及

出因無體. 復次若修多羅人意言. 第一義中

不欲得有顚倒. 何以故. 顚倒者有二種. 一者

隨順生死. 二者隨順涅槃. 云何名隨順生死.

所謂無常常倒. 無我我倒. 無樂樂倒. 無淨淨

倒. 云何名隨順涅槃. 所謂於空執空. 於無常

執無常. 有如是等故名顚倒. 若欲得無分別

經數 : 一五六六

經名 : 般若燈論釋卷第十四

頁數 : 一二三

上         欄

智者. 當斷此二種顚倒. 爲是智障故. 自部人

言. 若於無常之物起無常見是顚倒者. 其義

不然. 論者言. 顚倒者是何義耶. 自部人言. 實

是無常. 謂是常者可名顚倒. 論者言. 是說不

善. 其過如論偈說

無常謂常者   名爲顚倒執

無常亦是執   空何故非執

釋曰. 謂彼智所緣顚倒境界故. 此言卽是顚

倒義. 譬如人言. 離三界欲已. 何以故不名解脫.

如此之言卽是解脫. 自部人言. 汝今復說無

常亦空. 云何不是第一義耶論者言. 無起故

此無起義. 道理如先已遮. 譬如涅槃無起亦

無無常. 復次此無常體能起常分別智. 若言

是顚倒執常覺. 所緣境界則無有體. 是故如

前偈說. 無常亦是執空何故非1倒者卽是顚

倒. 何以故. 有分別故. 譬如常執者. 此中立

驗. 第一義中色無常者. 卽是顚倒. 是分別故.

譬如執色爲常. 自部人言. 智分別者. 言諸

行空. 其智非一向顚倒. 論者言. 亦是顚倒. 我

說無過. 自部人言. 若如是者. 此空智非是得

解脫因. 是倒故. 譬如內人是苦樂等智之境

界. 論者言. 汝立義中是何義耶. 自部人言. 緣

眼空智非是得解脫因耶. 論者言. 若爾者反

成我義. 云何成我義. 以無分別智得解脫故.

若言眼空. 眼空之智是有分別故. 且置是語.

今還爲汝說我本宗. 如執無常爲常. 卽是顚

倒. 無我爲我. 無樂爲樂. 不淨爲淨. 亦如是

說. 有自部人立義分別言. 有如是執. 以有能

執所執故. 然其起執凡有三種. 而不是無. 論

中       欄

者言. 汝義不然. 如論偈說

執具起執者   及所執境界

一切寂滅相   是故無有執

釋曰. 執有三種. 謂具起及境界等. 執具者. 是

能執總緣物體智. 起執者. 謂所執心. 或妄

置. 或非撥等. 又須執者. 謂起執人所執境界

者. 謂所計常樂我淨等境界. 此之三法皆自

體空. 如我所說道理. 欲令開解執具等一切

皆寂滅相. 是故無執. 而彼執者. 以有有之言

令物解者. 無有譬喩. 以是故. 如論偈說

執性無有故     邪正等亦無

誰2今是顚倒    誰是非顚倒

釋曰. 第一義中誰是顚倒. 誰是非顚倒. 菩薩

摩訶薩住無分別智. 不行一切分別. 無正無

邪. 無顚倒無不顚倒. 復次若人言定有顚倒.

有具足顚倒者故. 譬如有蓋則有持蓋者. 凡

夫有顚倒亦如是. 由有顚倒者. 是故有顚倒.

論者言. 是義不然. 如上偈說. 執性無有故. 邪

正等亦無. 此二道理先已令開解故. 有起者

亦不成如是如是. 顚倒及顚倒者亦不成故.

如上偈說. 誰是顚倒誰非顚倒. 此言謂無顚

倒. 無顚倒故顚倒者亦無. 復次若有顚倒卽

有非顚倒. 以是故. 汝因義不成. 第一義中

譬喩無體. 亦違汝義. 復次世間人言. 與顚倒

合者名顚倒人. 此之顚倒. 爲與已起倒者有

合耶. 爲與未起倒者有合耶. 爲與起倒時有

合耶. 今答此三種與顚倒合者. 是皆不然. 如

論偈說

已起者無合    未起亦無合

下         欄

離已未倒者   有合時不然

釋曰. 此謂已有倒者. 更與倒合. 則爲無用. 何

以故. 倒者空故. 譬如餘不倒者. 若言有倒與

時合者. 此有俱過. 離倒不倒與時合者不然.

作是觀時悉皆不然. 若言有者. 汝今當答. 此

之顚倒與誰合耶. 是故無有與倒合者. 以是

義故. 汝得如先所說過. 復次如第一義中一

切諸體皆無自性. 說此道理已令開解. 以是

故. 如論偈說

無起未起者   云何有顚倒

諸倒悉無生   何處起顚倒

釋曰. 此謂偈意顯無生故無有顚倒. 汝出因

等. 皆是有過. 如論偈說

常樂我淨等   而言實有者

彼常樂我淨   □則爲顚倒

釋曰. 此謂第一義中有常我等. 應知亦是顚

倒. 如論偈說

我及常樂等    若當是無者

無我苦不淨    而應是可得

釋曰. 此謂無我等自體能除我等倒. 以有相

待故. 無我等亦不成無. 無我故何處有我. 是

顚倒見故. 譬如無人. 終不於□起人想顚倒.

如是因等其過難免. 以是觀察常無常等顚

倒及不顚倒. 無有因故. 無因者. 如論偈說

以彼無因故    則無明行滅

乃至生老死    是等同皆滅

釋曰. 此謂無明行識名色六人觸受愛取有

生及老死等. 由無顚倒因故證得無自體息

諸煩惱. 其義得成. 諸說有自體者. 是諸煩惱.

經數 : 一五六六

經名 : 般若燈論釋卷第十四

頁數 : 一二四

上       欄

爲有實體. 爲無實體. 今何所1問. 如論偈說

若人諸煩惱    有一自實體

云何能斷除    誰能斷有體

釋曰. 此謂有自體者. 不可壞故. 若諸煩惱無

實如[&FFFF]#角者. 亦如此偈說過. 云何不能斷. 謂

無者. 不可捨故. 如虛空華不可捨. 無自體故.

如馬體無. 不可令捨此無. 復次若作是意. 謂

有實煩惱. 聖道起時能斷故. 謂此說無過者.

此實煩惱似何等相. 對治道起而能斷耶. 汝

之立義難令物解. 以是故起有實體無實體

煩惱分別. 而能斷此分別者不然. 是中立驗.

第一義中煩惱無. 自體是斷故. 譬如幻作女

人雖是幻化而諸凡夫起染欲心. 後知非實

染心自捨. 煩惱無實亦復如是. 此中已說外

人所成立驗有過. 顯我自成立驗無過. 令解

顚倒無自體故. 是品義意. 以是故. 此下引經

顯成. 如金光明女經中偈說. 言語非是色. 一

切處無有. 畢竟無有故. 煩惱亦如是. 如語

無實體. 不住於內外. 煩惱體無實. 亦不住內

外. 佛告舍利弗. 若解染汚卽如實義. 無一染

汚顚倒可得. 衆生起染. 若無實者. 卽是顚

倒. 若彼顚倒是無實者. 於中無眞實相故. 舍

利弗. 如是解者說爲淸淨. 以煩惱無實體故.

如來成正覺時. 所說煩惱. 非是色. 非是無色.

非受想行識. 非無受想行識. 非非識. 非非無

識. 不可見故. 不可取故. 解者無所斷除. 證時

亦無所得. 不以證. 不以得. 無證無得. 無相無

爲. 但假名字. 猶如幻化. 於諸法不動相非取

非不取. 如影如響. 離相離念. 無生無2滅

中        欄

3般若燈論釋觀聖諦品第二十四

釋曰. 今此品者. 亦爲遮空所對治. 令解四聖

諦無自體義故說

自部人言. 若謂聖諦空無自體. 是義不爾. 故

論偈言

若一切法空    無起亦無滅

說聖諦無體    汝得如是過

釋曰. 如彼所說道理. 令物信解者. 是事不然.

空故如虛空華. 以是故. 彼招此過. 起滅無體

故. 卽無苦諦體. 苦諦無體故. 能起集諦. 亦無

體. 集諦無體故滅諦亦無體. 滅諦無體故向

苦滅道. 以正見爲首. 道諦所修卽爲無體. 如

上偈說. 彼得此過. 以是故. 諸有怖畏生死衆

生. 於四諦境界勤行精進. 苦應知. 集應斷. 滅

應證. 道應修. 此等皆無. 云何無耶. 4故論偈

言

若知及若斷   修證作業等

聖諦無體故   是皆不可得

釋曰. 四聖諦者 . 謂能作聖人相續體故. 名爲

聖諦. 又復諦者. 謂眞實義. 若說無者. 是義不

然. 故論偈言

聖諦無體故   四果亦無有

以果無體故   住果者亦無

釋曰. 此謂身見疑戒取等衆過爲薪. 聖諦爲

火. 須陀洹. 斯陀含. 阿那含. 阿羅漢等. 見聖

諦火能燒煩惱. 住果者. 謂得須陀洹道. 須陀

洹果. 又名不爲他緣和合故. 所有天魔不能

破壞. 又與戒定慧解脫解脫知見等和合故名

僧. 是僧名爲無5上福田. 彼若無者. 其義不

下        欄

爾. 故論偈言

若無有僧寶   則無有八人

聖諦若無體   亦無有法寶

釋曰. 若無僧寶不應有四道四果差別. 復次

無僧寶故. 亦無法寶. 法寶無故. 亦無佛寶. 故

論偈言

若無法僧者   云何有佛寶

若三寶皆空   則破一切有

釋曰. 佛者謂自覺聖諦. 復能覺他. 故名爲佛.

云何爲寶. 謂難得故. 如經偈言. 應解我已解.

應修我已修. 應斷我已斷. 由是故稱佛. 此謂

於一切法有自體中得平等覺是故名佛. 如

修多羅中偈言. 於無體法中. 覺了盡無在. 諸

法平等覺. 是故名爲佛. 此謂諸佛所覺境界.

若言無體者不然. 如上偈說. 若三寶皆空則

破一切有. 是義有過. 故論偈言

若因果體空   法非法亦空

世間言說等   如是悉皆破

釋曰. 此謂作是說者. 而不欲得有過. 此過云

何免耶. 若不立空而有起滅諸體有自體者

彼得無過. 是中作驗. 諸體有自體有起滅故.

若言諸體無自體者. 不應見有起滅譬如空

華. 論者言. 汝所引者義皆不然. 如論偈說

汝今自不解   空及於空義

能滅諸戱論   而欲破空耶

釋曰. 空者能滅一切執著戱論. 是故名空. 空

義者謂緣空之智. 名爲空義. 汝今欲得破壞

眞實相者. 如人運拳以打虛空. 徒自疲極終

無所損. 汝若作是言. 如上偈說. 若一切法空.

經數 : 一五六六

經名 : 般若燈釋卷第十四

頁數 : 一二五

上        欄

無起亦無滅. 汝作如是說者. 亦徒疲勞不解

中意. 何以故. 如論偈說

諸佛依二諦    爲衆生說法

一謂世俗諦    二謂第一義

釋曰. 世諦者謂世間言說. 如說色等起住滅

相. 如說提婆達多去來. 毘師奴蜜多羅喫食.

須 摩達多坐禪. 梵摩達多解脫. 如是等謂世

間言說. 名爲世諦. 是等不說名第一義. 第一

義者云何. 謂是第一而有義故. 名第一義. 又

是最上無分別智眞實義故. 名第一義. 眞實

者. 無他緣等爲相. 若住眞實所緣境界無分

別. 智者名第一義. 爲遮彼起等隨順. 所說無

起等及聞思修慧. 皆是第一義. 慧者云何. 是

第一義. 能爲第一遮作不顚倒方便因緣故.

是故復名第一義也. 如論偈說

若人不能解   二諦差別相

卽不宗眞實   甚深佛法義

釋曰. 此謂若人不解二諦差別. 不錯亂境界

相者. 不正思惟. 多者此人不解甚深佛法. 而

起有體無體執覺. 深者云何. 難涉1渡. 佛者

如先已解. 法者爲令天人證得甘露法故. 行

者於如是等甚深境界. 應知應斷應證應修.

復次說不顚倒敎者名甘露法. 是人於第一

甚深無分別智道理不解故. 雖行不顚倒住

眞法境界. 而於無起無滅法體說衆生. 於非

境界起境界見. 作如是說者. 不解中論道理.

而言世諦中起滅等法. 一切皆無. 作是分別

者. 其過亦如上偈說. 若一切法空無起亦無

滅. 有如是分別者. 不解諸佛如來隨順世諦.

中         欄

說有持戒修定生住滅等諸法體. 無智之人

謂第一義中亦有是事. 作是虛妄分別者. 墮

在諸有曠野之中. 無有出期

自部人言. 若以第一義諦得解脫者. 不應宣

說二諦. 論者言. 以是事故. 如論偈說

若不依此諦   不得第一義

不依第一義   終不得涅槃

釋曰. 世俗諦者. 一切諸法無生性空. 而衆生

顚倒故妄生執著. 於世間爲實. 諸賢聖了達

世間顚倒性故. 知一切法皆空無自性. 於聖

人是第一義諦. 亦名爲實. 佛爲衆生依二諦

說. 云何爲第一義諦. 謂普過一切言語道故.

一切小乘所分別者. 令離一切分別因故. 復

次若無世諦不能證得第一義諦. 以是故. 煩

惱及生等滅者. 是涅槃相. 若不依等一義諦.

涅槃之道終不可得. 復次外道中. 若有聰慢

者. 作如是分別. 有空不空. 云何爲空. 謂見諸

陰空. 以彼執見無體故. 云何不空. 謂見諸陰

不空. 而言我2已見我. 今見我當見如是諸陰

空. 不離諸陰有空. 空中見諸陰. 諸陰中見空.

作是見者. 是不正思惟. 名增上慢. 如論偈

說

少智愚癡者    以惡見壞空

如不善捉蛇    不如法持[&FFFF]#

釋曰. 此謂與無分別慧命作障□故. 如是等

爲惡見所壞. 復次於諸無體起有體見. 亦名

壞空. 譬如不善捉蛇之人. 自害其命. 於空

執有體者. 亦能害解脫命. 如持[&FFFF]#入不依[&FFFF]#

法而自損壞. 以是故. 不善解空者. 能作種種

下         欄

不饒益事. 如論偈說

諸佛以是故    □心不說法

佛所解深法    衆生不能入

汝今若如是    於空生誹謗

謂法無起滅    乃至破三寶

釋曰. 誹謗者. 謂言一切是空. 汝瞋忿故. 欲與

空作過者. 空終不被汝過. 何以故. 諸體無自

體者. 於第一義中空故無體. 無體義者. 我亦

不用以有執著相故. 復次爲遮自部人所分

別空者. 今遮此空故而言空無自體. 亦不執

空作是分別. 空者今應捨故. 如寶積經中說.

佛告迦葉. 寧起我見如須彌山. 亦不作增上

慢者起於空見. 以是義故. 不見色空. 不見色

不空. 如論偈說

若然於空者    則一切皆然

若不然空者    則一切不然

釋曰. 此謂正見空者何等爲一切皆然. 謂有

起等. 云何然耶. 謂有無等及眼等. 皆自體空.

如幻丈夫. 丈夫自體. 空何以故. 一切3[&FFFF]#衆

緣聚集爲體故. 云何爲體. 體謂苦也. 云何爲

苦. 謂此起者名苦. 見苦等行名爲苦諦. 云何

爲集. 謂起苦因者名集. 復次集者. 謂從此

起苦故名集. 若見集等行名爲集諦. 滅苦因

者名之爲滅. 見滅等行名爲滅諦. 爲得滅苦

因方便故. 而名爲道. 若見道等行名爲道.

諦彼聖諦如是有故其法得成. 以自然智覺.

於一切行故乃名爲. 佛隨順聲聞說者. 如經

言. 佛告諸比丘. 如是苦者我於往昔不聞諸

法中得眼起智起明起覺起是等諸體自體皆

經數 : 一五六六

經名 : 般若燈論釋卷第十四

頁數 : 一二六

上      欄

如幻故. 第一義中見無起等名見聖諦. 如文

殊道行經說. 佛告文殊師利. 若見一切諸法

無起. 卽解苦諦. 若見一切諸法無住. 卽能斷

集. 若見一切諸法畢竟涅槃. 卽能證滅. 文殊

師利. 若見一切諸法無自體. 卽是修道. 以是

義故. 摩訶衍中聖諦道理得成. 道理成故. 智

慧得成. 智慧成故. 一切皆可然若誹謗空者.

如上偈說. 若不然空者. 一切皆不然. 如論偈

說

汝今持自過   而欲與我耶

亦如人乘馬   自忘其所乘

釋曰. 若汝不欲令空有過失者. 今當說之. 如

論偈說

汝若見諸法   皆有自體者

諸體無因緣   還成自然見

釋曰. 若見諸體有自體者. 則無諸體從因緣

生. 不待因緣而有體故. 復次若見諸體有自

體者. 今當說過. 如論偈說

若因果無待   作者及作業

1及至起滅等  一切法皆壞

釋曰. 此謂不待因緣者. 因果等義皆亦不成.

汝云何於空義妄生分別. 譬如小兒見□夜

叉而生怖心. 發聲大叫. 若色等是空無有自

體. 如虛空華. 作是分別者. 不應於此而生怖

畏. 以是故. 如論偈說

從衆緣生法    我說卽是空

但爲假名字    亦是中道義

釋曰. 眼等諸體從緣起者. 諸緣中眼等非有

非無非. 亦有亦無非. 非有非非無. 非異非一.

中         欄

非自非他. 亦非俱非不俱. 所有從緣起者. 第

一義中自體無起. 依世諦故有眼等起. 我說

此起空者謂自體空故. 如經偈言. 從緣不

名生. 生法無自體. 若有屬緣者. 是卽多爲空.

世間出世間. 但是假施設. 其有解空者. 名爲

不放逸. 如楞伽經說. 自體無起. 體無起者. 如

佛告大慧. 我說一切法空. 若言從緣生者. 亦

是空之異名. 何以故. 因施設故. 世間出世間

法. □是世諦所作. 如是施設名字卽是中道.

如摩訶般若波羅蜜經說. 云何名中道. 謂離

有起無起及有無等邊故. 名爲中道. 所謂諸

體無起無不起. 非有非無. 非常非無常. 非空

非不空. 修中道者. 觀察之時. 不見眼有體. 不

見眼無體. 乃至色受想行識不見體. 不見無

體. 又如寶積經說. 佛告迦葉. 有是一邊. 無是

一邊. 離二中間. 則無色無受想行識. 如是中

道名爲得證實相方便. 以是故. 如論偈說

未曾有一法   不從因緣生

如是一切法   無不是空者

釋曰. 此謂從緣所起物. 譬如幻等丈夫畢竟

無體. 僧□人言. 如虛空等不從緣生. 從緣生

法爲出因者. 於彼宗中一分之義此義不成.

是彼出因之過. 論者言. 虛空之過已如先說.

大過咎者. 今聚汝身難可逃避. 云何過咎. 如

論偈說

若一切不空   無起亦無滅

無四聖諦體   過還在汝身

釋曰. 此謂云何. 若苦非空有自體者. 則無作

者. 無作者故. 不從緣生. 執是有者. 世諦之中

下         欄

亦所不信. 何肉等一義耶. 以是故. 如論偈說

不從緣生者   何處當有苦

無常卽苦義   彼苦無自體

釋曰. 此謂2若不從因緣生者. 卽是常. 常則

非苦. 修多羅人言. 若無常故苦. 苦故無我. 若

無我者. 則無自體. 以如是故苦無自體. 論

者言. 汝所說者義不相應. 如論偈說

苦旣無自體   何處當有果

以集無有故   是則破於空

釋曰. 此謂苦體無起. 何以故. 若有自體者. 不

待因緣有. 如論偈說

苦若定有性   先來所不見

於今云何見   其性不異故

釋曰. 若先不見苦性. 得聖果時亦應不見. 何

以故. 性若定者. 云何可見. 如論偈說

苦若有體者    不應有滅義

汝著有體故    卽破於滅體

苦若有定性    則無有修道

道若可修者    卽無有定性

釋曰. 此謂若有滅體卽有苦體. 修者云何數

數起正見等. 故名爲修. 若此道體先已成就

而有起者不然. 若欲避此等過. 而說道可修

者. 如論偈說

3若道是可修    卽無有自體

苦集乃至滅     是等悉皆無

釋曰. 此謂道有起義若成亦不離無自體. 以

是故. 如上偈所說道理. 無起苦者. 以苦無故.

滅則無體. 若言是滅苦之道者. 如論偈說

爲滅苦者道   何有道可得

經數 : 一五六六

經名 : 般若燈論釋卷第十四

頁數 : 一二七

上          欄

不解苦自體    亦不解苦因

釋曰. 此謂如汝所而道理苦有自體. 有自體

者則不可解. 亦不解苦因之過. 斷義不成. 不

斷因體故. 斷卽無體. 愛體無盡者. 有盡義不

成. 滅名無體. 無體故證滅義不成. 若無證滅

趣滅之道. 有自體者. 則無有修. 若無修道亦

無證四果人. 若欲得有證果人. 而執有自體

見不捨者. 今問何故不捨. 若所證之果有自

體者. 云何復說有能證人. 以是故. 如論偈

說

旣無果自體   住果向亦無

以無有八人   則無有僧寶

釋曰. 八人者. 謂四道四果. 人有差別故. 人者

云何. 謂人中勝人士夫等. 若四聖諦無自體

者. 非獨無僧. 如論偈說

若無四聖諦    亦無有法寶

無有法僧故    云何當有佛

釋曰. 佛者能以法覺弟子故名佛. 復次今問

執有自體者. 佛婆伽婆爲有自體. 爲無自體.

問曰. 此有何過而作是問耶. 答曰. 若汝欲得

佛有自體者. 則不[&FFFF]#覺了眞如而名爲佛. 如

論偈說

不以覺爲緣    佛墮無緣過

不以佛爲緣    覺墮無緣過

佛有自體者    諸菩薩修行

爲佛勤精進    不應得成佛

是法及非法    無人能作者

不空何須作    有體作不然

釋曰. 此謂若法有自體而起作者不然. 又汝

中         欄

意謂亦不長小令大. 亦不了闇令明. 此過已

如前說. 自部人言. 云何作者皆無自體. 論者

言. 處處作者. 皆見無自體故. 譬如幻所作事

內人等. 有作亦如是. 而此內人亦無自體. 若

有一物有自體者. 卽違先義. 此謂無有所作

體故. 汝執有自體義. 體若有者. 汝可分明爲

我說之. 若言有作及有體者. 似何等物. 是故

汝所說者. 皆是邪見. 如論偈說

無法非法因    果得無因過

若離法非法    汝得無待果

釋曰. 若汝意謂不違世論. 作如是說. 欲得有

法非法者. 如論偈說

若汝欲得有    法非法因果

從法非法起    云何不是空

釋曰此謂凡有起者皆空故. 譬如幻所作事.

非獨違汝自宗. 今更有餘過咎. 如論偈說

一切言說事    世間皆被破

若壞緣起法    空義亦不成

釋曰. 言說者謂作是言. 作甁作衣提婆達多

言將白牛來我欲飮乳. 若甁等有自體須. 作

者不然若不欲得從緣起者. 如上偈說. 若壞

緣起法. 空義則不成. 汝壞空義得何等過. 如

論偈說

一物不須作    亦無人起業

不作名作者    則壞於空義

無生亦無滅    是則名爲常

種種諸物類    皆住於自體

釋曰. 云何爲物類. 譬如□壁有種種色. 種種

形. 種種性. 種種量等差別. 云何名住自體.

下           欄

謂無作者名住自體. 以不壞體. 而名爲常. 若

言常者. 如論偈說

未得者應得    及盡苦邊業

一切煩惱斷    以無空義故

釋曰. 此謂世間出世間所證勝法者. 及盡苦

邊者. 不須修對治法. 所說之相. 而不欲得. 如

是故欲得從緣起法. 如幻如焰. 自體無起. 爲

有體無體等. 有過失故. 2[&FFFF]#慧眼者妄見諸法

不從緣起. 此見是世諦見. 妄執爲第一義. 其

見何等. 如論偈說

所謂苦與集    乃至於滅道

見有生滅者    是見名不見

釋曰. 云何不見. 謂不見如實緣起法故. 自部

人言. 若離見苦等諸行無有別見諦法. 論者

言. 見諦者有3何義耶. 自部人言. 謂見內諸

人等有自體. 不顚倒故. 論者言. 汝所說起等

道理. 先來已遮. 見苦等無起. 是見諦義者. 得

成汝向說. 見內人等有自體不顚倒者. 是語

顚倒. 汝之所欲. 其義不成. 應細觀察. 云何見

苦. 非如子從母索歡喜丸. 指手言. 得此品中

爲自部人所說有過遮空對治明聖諦無體.

令物信解是品義意. 以是故. 此下引經顯成.

如梵王所問經說. 佛告梵王. 以此4門應知苦

非聖諦. 知集滅道亦非聖諦. 復次云何是聖

諦耶. 梵王. 若苦無起. 是名聖諦. 集無能起.

是名聖諦. 見一切法畢竟如涅槃無起滅者.

是名聖諦. 若知諸法平等無二修於道者. 是

名聖諦. 是故經說. 若見因緣法. 是人能見佛.

亦見聖諦. 能得聖果. 滅諸煩惱

經數 : 一五六六

經名 : 般若燈論釋卷第十五

頁數 : 一二八

上          欄

釋觀聖諦品竟

般若燈論*釋卷第十四

般若燈論*釋卷第十五

*偈本龍樹菩薩   釋論分別明菩薩

*大唐中印度三藏波羅頗蜜多羅譯

1觀涅槃品等二十五

釋曰. 今此品者. 亦爲遮空所對治. 2令解涅

槃無自體義故說

□婆沙人言. 彼先言. 若一切非空. 則無有起

滅. 此謂無自體義. 無自體者. 如石女兒. 則無

起滅. 煩惱無自體故. 非是起滅. 而煩惱及名

色因亦非起滅者. 如上偈說. 無斷苦證滅. 復

誰得涅槃. 彼先已作此說者. 我今欲得有所

斷故證於涅槃. 如經所說. 染與染者. 共起

煩惱. 此盡滅故. 名爲涅槃. 如是涅槃心得解

脫譬如燈滅. 得涅槃者. 由煩惱有自體故. 如

彼上說無自體者. 若無煩惱體亦無涅槃. 譬

如石女兒. 復次若以無自體爲驗無得涅槃

者. 亦破得涅槃義. 卽是破於差別法體. 是彼

立義出因之過. 論者言. 汝說不善. 諸法無自

體者. 如幻燈滅. 是亦不違世諦智境界故. 無

自體者. 從無始因緣展轉而起. 如幻如焰. 諸

行無起. 卽是涅槃. 證得涅槃亦復如是. 無有

自體. 我亦不立無體體故. 非立義過. 上引石

女爲喩者. 於第一義中得成. 汝執有自體義

者. 不可壞故. 有所斷者不然. 以是故. 若不見

中         欄

眞實理. 而說有自體者. 得涅槃義不成. 法自

體壞故. 是事云何. 汝向出因立義譬喩. 三法

皆不成故有過. 復次□婆沙人言. 如彼偈說.

若一切非空則無有起滅. 無斷苦證滅. 復誰

得涅槃者. 不然. 我今立有涅槃. 云何爲涅槃.

謂第一義中諸行有自體. 斷諸煩惱及滅名

色而得涅槃故. 非如駝角. 涅槃不爾. 有體有

斷有滅有得故. 論者言. 如先偈說. 若一切非

空. 則無有起滅. 無斷苦證滅. 云何得涅槃者.

此謂有自體. 不可壞故. 自體者. 若是自宗出

因立喩有相3似者. 所成能成則爲有力. 而今

無此力故. 因與喩義亦不成. 又亦違汝先所

立義. 我今問汝所立涅槃. 爲是第一義諦. 爲

是世諦. 若欲得是第一義諦者. 我今答之. 如

論偈說

無退亦無得   非斷亦非常

不生亦不滅   說此爲涅槃

釋曰. 此謂如是涅槃. 我所欲得. 如汝所說. 斷

故滅故. 爲出因等. 斷諸煩惱得涅槃者. 此等

因義. 今皆不成. 顚倒心故. 作如是說. 義皆不

然. 復次諸執有涅槃者. 或說涅槃是眞實法.

或說涅槃是施設法. 二俱不然. 以是義故. 次

須觀察. 如論偈說

涅槃有自體   卽墮老死相

涅槃是體者   卽是有爲法

釋曰. 此謂涅槃有自體者. 無驗可令信解. 若

令涅槃有體. 卽墮老死相. 何以故. 無有體離

老死相. 亦無老相死相離體. 小乘之人不欲

涅槃有老死相. 以是故. 如我出驗. 第一義中

下              欄

涅槃非是體. 無老死相故. 譬如石女兒. 是

故汝宗因義不成. 因不成故. 亦與正義相違

故. 復次今更與過. 若汝不欲涅槃是有爲. 而

欲得涅槃. 是無爲者不然. 無處有一物是體

復是無爲者. 今當立驗. 涅槃非是體無爲故.

譬如空華. 復次更說其過. 如論偈說

涅槃若有體    云何是無因

亦無有一法    離因而得有

釋曰. 此謂體者. 皆[&FFFF]#因得有施設. 涅槃是體

不得無因. 以是故此中出驗. 涅槃非是體. 無

因能施設故. 譬如[&FFFF]#角. 多摩羅跋. 及修多羅

人等言(多摩羅跋者唐言赤銅葉)如□婆沙師說. 涅槃如燈

滅. 我今說涅槃者. 4但是無起. 於世諦中施

設有故. 我所立者其義相應. 論者言. 今答此

者. 如論偈說

汝涅槃非體    云何是無體

若涅槃無體    云何是無因

釋曰. □婆沙等分別涅槃是第一義. 善以息

煩惱爲因. 今汝義非如是體故. 而言涅槃無

體者. 爲無善等耶. 義皆不然. 譬如空華. 若言

涅槃無實無自體者. 無如是驗. 能令開解. 涅

槃非無體者. 汝之所說難令人解. 復次□婆

沙分別涅槃先有體後無體. 以燈爲喩者. 此

是顯示世間所解. 以燈未滅時有體. 滅已是

無體. 若汝計無體同彼已滅燈者. 如向偈

說. 若涅槃無體云何是無因. 此謂如燈無體.

而有因施設作燈. 如5是諸陰煩惱無體. 而有

因施設爲涅槃. 如論偈說

涅槃非無體   而不[&FFFF]#6因者

經數 : 一五六六

經名 : 般若燈論釋卷第十五

頁數 : 一二九

上            欄

若無因無緣   是名爲涅槃

釋曰. 如汝所說. 涅槃無體是第一義. 以是故.

因有來去流轉相而施設有生死涅槃有體無

體者. 是世諦中所說. 非第一義. 如論偈說

大師所說者   斷有斷非有

是故知涅槃   非無亦非有

釋曰. 如經說. 或有人以有心出有. 或有人不

以有心出有. 是皆不然. 若言涅槃是體者不

然. 犢子部言. 我今立涅槃者. 與彼不同. 有是

體義. 有非體義. 有二義故. 無如上過. 是義應

爾. 論者言. 汝所立者其義不然. 如論偈說

若汝說涅槃    是體是非體

涅槃是體故    解脫者不然

釋曰. 此謂體非體相違故. 若是體則非非體.

若是非體則不是體. 若相待者. 則有體非體

相. 如是說者. 義不相應. 何以故. 有分別執著

過故. 犢子部言. 涅槃者. 云何非體. 謂身及諸

根無體故. 名爲非體. 云何是體. 謂有畢竟無

上樂故. 名爲是體. 論者言. 此語不善. 身諸根

及覺等已遮故. 亦卽是遮無起等. 畢竟無上

樂者. 如遮有爲起. 亦遮彼樂. 若欲以無爲樂

令物解者. 無此驗體. 汝之所立義不相應. 復

次若言涅槃有自體者. 如論偈說

若汝說涅槃   二俱有自體

涅槃是無爲   二體是有爲

釋曰. 此偈顯何義耶. 謂顯體非體外別有涅

槃相. 若彼法與此法有別相而是法體者不

然. 譬如水與火. 如是體非體爲涅槃相者不

然. 復次修多羅人言. 涅槃者非體非非體故

中        欄

俱不可說. 彼向言有二體過及有爲者不然.

論者言. 亦無是事. 今答此語. 如論偈說

汝若說涅槃    非體非非體

體非體若成    二非體亦成

釋曰. 此謂如明與闇. 有明故可說闇. 如是有

體非體故. 有非體非非體得成. 復次如論偈

說

非體非非體    若是涅槃者

如是二非體    以何法能了

釋曰. 此謂若言以智能了者. 此智先已遮故.

如論偈說

如來滅度後    不言有與無

亦不言有無    非有及非無

如來現在世    不言有與無

亦不言有無    非有及非無

釋曰. 此謂身中有神. 神與身一. 神與身異. 離

身有神. 卽身是神. 諸不記中皆不說. 是故第

一義中涅槃不成. 汝出因義亦不成. 其過在

汝. □婆沙人復言. 第一義中有涅槃怖畏生

死者. 爲心彼故起勤精進. 不見心者爲得無

法故起勤精進. 論者言. 如我宗中不見有人

得彼涅槃. 第一義中生死及涅槃俱無差別

故. 如論偈說

生死邊涅槃   無有少差別

涅槃邊生死   亦無少差別

釋曰. 此謂生死涅槃同無所得. 是二俱不可

得故. 亦如分別性無故. 生死涅槃皆不可得.

已令信解. 是故如汝所說爲涅槃而起精

進爲因者. 其義不成. 亦違於義. 今以涅槃生

下         欄

死令開解者. 如論偈說

生死際涅槃    涅槃際生死

於此二中間    無有少許法

釋曰. 涅槃者眞如法界空之異名. 眞如無別

異故. 譬如虛空. 雖有方之殊別而無異相. □

婆沙人言. 彼說一切惡見皆以空能出離. 及

欲得涅槃是空者. 若謂 涅槃是無能對治諸

見者不然. 是故有涅槃. 是對治故. 譬如明對

治闇. 論者言. 此中燈光能照及有體者不成

故. 汝喩無體. 是能成立之過. 我言空者. 謂一

切諸法不可得也. 卽是說有所得對治. 然1彼

有所得境界一切時不可得故. 而空非是有

體. 無生故. 譬如空華. 亦非是無. 先已說遮

故. 執著空者. 亦是邪見. 是故智者. 應捨此

執. 若無智者. 執空有體. 空有體故則無利益.

如寶積經說. 佛告迦葉. 若有人言能見空者.

我說彼人不可治也. 如是故空義不成. 汝言

對治爲因者. 因義不成. 復次若第一義中有

此見者. 彼對治法可然. 今觀此諸見無故. 如

論偈說

滅後有無等    及常等諸見

涅槃前後際    諸見所依止

釋曰. 此謂如來滅後. 爲有如來. 爲無如來. 爲

亦有如來亦無如來. 爲非有如來非無如來.

世間有邊. 世間無邊. 亦有邊亦無邊. 非有邊

非無邊. 乃至世間常. 世間無常. 亦常亦無常.

非常非無常. 如是四見有十二種. 如來滅後

依涅槃起. 世間邊等依未來起. 世間常等依

過去起. 如是等見. 云何起2邪. 由有虛妄分

經數 : 一五六六

經名 : 般若燈論釋卷第十五

頁數 : 一三○

上          欄

別習氣過故. 然此分別無有自體. 已令開解.

以是故. 論偈說

諸體悉皆空   何有邊無邊

亦邊亦無邊   非邊非無邊

何有此彼物   何有常無常

亦常亦無常   非常非無常

釋曰. 如是等分別所依止境界無體. 彼依止

無體故. 分別心亦無體. 所以者何. 一切法一

切時一切種. 從衆緣和合生. 畢竟空故. 無自

性故. 如是法中何者有邊. 誰爲有邊亦邊無

邊非邊無邊. 乃至何者是身. 誰爲有身. 身一

神一. 身異神異. 如是等六十二見. 於畢竟空

中皆不可得. 以是故. 如修多羅中偈說. 所分

別旣無. 分別何處起. 能分別滅故. 所分別亦

亡. 論初已來推心諸法. 有亦無. 無亦無亦有

亦無亦無. 非有非無亦無. 是名諸法實相平

等性空. 滅諸戱論得安隱道. 若依世諦中出

因者. 已如前說過. 修多羅人言. 第一義中有

涅槃. 佛爲令衆生證得故. 觀根觀心觀法觀

時觀方而爲說法. 若無涅槃者. 佛不應作此

說法. 乃至說八萬四千諸行煩惱對治門. 爲

得涅槃而有所說. 故有涅槃. 論者言. 1若第

一義中以說法爲因. 汝欲得爾耶. 如論偈說

有所得皆謝    戱論息吉祥

如來無處所    無一法爲說

釋曰. 有所得皆謝者. 謂有所得境界無體故.

有所得感亦無體. 復次有所得境界無爲故.

有所得心亦不起. 如是一切有所得皆謝. 戱

論息者. 謂有所得境界無體. 彼境界言說相

中         欄

亦不起. 以是故名戱論息. 吉祥者. 謂一切災

女悉無體故. 名爲吉祥. 由彼所起分別性. 一

切法不成. 及一切法不可說故. 第一義中以

說法爲因者. 如上偈說. 如來無處所. 無一法

爲說. 復次因自覺所得眞實法者. 不可言說.

然此言說者. 同分別境界故. 所證眞實法者.

不可言說. 如上偈說. 如來無處所. 無一法爲

說. 復次如來說法者云何. 爲攝諸有故. 無量

千劫積集福智聚. 佛身從此福智聚生. 譬如

如意珠悉能顯現一切色像. 以一切衆生心

自在願力故. 如來無功用有聲出攝於三乘.

佛身力故. 所有聞者. 迷故謂言如來爲我說

法. 爲說法者. 於世諦中施設而有. 復次陰非

如來. 離陰亦無如來. 先已觀故. 如來名者. 無

有一物無能說者. 亦無聽者. 亦無說處. 以無

實體故. 如上偈說. 如來無處所. 無一法爲說.

復次諸從無所造作. 及諸行聚是無漏. 2二障

俱斷. 爲不共佛法等作依止. 具此四法故名

如來. 彼諸行聚無所造作故. 有說法者不然.

乃至聽法者. 是有漏行聚. 而言聽者受者. 皆

是言說. 無有實體. 第一義中如幻如化. 誰說

誰聽. 以是故. 如來無處所. 無一法爲說. 復次

如來行菩薩道時. 種宿願力自在. 以四攝法

攝諸衆生. 是諸衆生以種定報善根因緣力

故. 由信樂諸根心願自在. 爲令 一切衆生觀

喜故. 六十種具足. 無功用說法. 聲依如來起.

然如來常定. 心無功用力所作無覺觀體而

言有聲出者. 是皆不然. 以如是故. 如來無處

所. 無一法爲說. 復次於先佛所說法. 自解自

下        欄

證故. 一切諸法皆先佛已說. 今佛隨順而說.

不加一字. 以是故. 如來無處所. 無一法爲說.

復次第一義中一切諸法畢竟空故. 無有一

法爲總相智爲別相智可取. 以是故. 如來無

處所. 無一法爲說. 如金剛般若經說. 如來

爲菩薩時. 定光佛邊無一法可受. 何以故. 不

可取不可說故. 諸外道等甚可憐3[&FFFF]#. 我今以

此無體自體最上乘所說道理. 破其邪辯.

然彼外道依止惡見道理. 而自覆藏己宗之

過. 執其所見. 說是偈言

彼第一義中    佛本不說法

佛無分別者    說大乘不然

化佛說法者    是事則不然

佛無心說法    化者非是佛

於第一義中    彼亦不說法

無分別性空    有悲心不然

衆生無體故    亦無有佛體

彼佛無體故    亦無悲*[&FFFF]#心

外道等謂論者言. 彼佛  中若言世諦中有

悲*[&FFFF]#者. 猶如石女哭兒. 論者言. 此中明第

一義者. 一相故. 所謂無相. 無佛亦無大乘. 第

一義者. 是不二智境界. 汝說偈說者. 正是說我

佛法道理. 今當爲汝說如來身. 如來身者. 雖

無分別. 以先種利他願力爲大誓莊嚴熏修

故. 能攝一切衆生. 於一切時起化佛身. 因此

化身有文字章句次第出聲. 不共一切外道

聲聞□支佛故. 而爲開演二種無我. 爲欲成

就第一義波羅蜜故. 爲欲成就乘最上乘者

故. 名爲大乘 . 有第一義佛故. 依止彼佛而起